Комисията своето последно изменение по програмата от вида, посочен в член 11, буква а), подточка iii) от Регламент (ЕС) No 1305/2013, не по-късно от 30 септември 2020 г.
 Останалите видове изменения по програмата се представят на Комисията не по-късно от 30 септември 2023 г.
 4. Когато изменение по програмата води до промяна на данните, включени в таблицата от националната рамка, посочена в член 6, параграф 3, втора алинея от Регламент (ЕС) No 1305/2013, одобрението на изменението по програмата представлява одобрение на съответното преразглеждане на тази таблица.
 Член 5
 Изменение на национални рамки
 1. Член 30 от Регламент (ЕС) No 1303/2013, член 11 от Регламент (ЕС) No 1305/2013 и член 4, параграф 1, букви б) и в) от настоящия регламент се прилагат mutatis mutandis към измененията на националните рамки.
 2. Държавите членки, които са предпочели да представят национални рамки, съдържащи таблицата, посочена в член 6, параграф 3, втора алинея от Регламент (ЕС) No 1305/2013, могат да представят на Комисията изменения на националната рамка, свързани с тази таблица, като отчитат степента на изпълнение на различните си програми.
 3. Комисията одобрява измененията, посочени в параграф 2, и след това изменя посочените в член 8, параграф 1, буква з) от Регламент (ЕС) No 1305/2013 планове за финансиране на съответните програми в преразгледаната таблица, при условие че:
 а)
 не се променя общият принос от ЕЗФРСР за една програма за целия програмен период;
 б)
 не се променя общият размер на подпомагането от ЕЗФРСР за съответната държава членка;
 в)
 не се променят разбивките на програмата по години, за годините, предхождащи годината на преразглеждането;
 г)
 са съобразени с годишния размер на подпомагането от ЕЗФРСР за съответната държава членка;
 д)
 са съобразени с общото финансиране от ЕЗФРСР за мерки, свързани с околната среда и климата, както е посочено в член 59, параграф 6 от Регламент (ЕС) No 1305/2013.
 4. Искания за изменение на националната рамка, както е посочено в параграф 2, могат да се представят само веднъж за календарна година преди 1 април, освен в случай на неотложни мерки поради природни бедствия или катастрофични събития, признати официално от компетентния национален орган, промени по правната рамка или промени в резултат на прегледа на изпълнението, посочен в член 21 от Регламент (ЕС) No 1303/2013. Чрез дерогация от член 4, параграф 2, втора алинея, промените в програмите в резултат на този преглед могат да бъдат направени в допълнение към единственото предложение за изменение за същата година.
 5. Актът за изпълнение, с който се одобрява изменението, се приема своевременно, така че да могат да се изменят съответните бюджетни задължения преди края на годината, в която е представен прегледът.
 Член 6
 Трансфер на знания и действия за осведомяване
 1. Държавите членки могат да предвидят възможност за покриване на разходите за път, настаняване и дневните командировъчни на участниците в трансфера на знания и действията за осведомяване, посочени в член 14 от Регламент (ЕС) No 1305/2013, както и свързани разходи за заместване на земеделските стопани чрез система за ваучери или друга система с равностоен ефект.
 2. По отношение на системите, посочени в параграф 1, държавите членки